Գրիգոր Սիսվան
Գրիգոր Սիսվան (Գրիգոր Հովհաննեսի Բեքմեզյան, ), հայ արձակագիր, ԽՍՀՄ գրողների միության անդամ 1948 թվականից։

Կենսագրություն 
Ծնվել է Կիլիկիայի Սիս քաղաքում։ 1935 թվականին նրան Սիսվան գրական անունով է կնքել պատրիարք Թորգոմ Գուշակյանը (Սիսվան, Սիսուան նշանակում է Կիլիկիա, մասնավորապես՝ Հայկական Կիլիկիա):1936 թվականին ավարտել է Երուսաղեմի հայոց պատրիարքանի հոգևոր ընծայարանը։ Բեյրութում եղել է հայոց լեզվի ուսուցիչ, 1945-1947 թվականներին՝ «Նոր ուղի» պարբերականի խմբագիր։ 1947 թվականին ներգաղթել է Հայաստան։ 1950 թվականին ավարտել է ՀԿԿ Երևանի քաղկոմին կից մարքսիզմ-լենինիզմի երեկոյան համալսարանը, այնուհետև, մինչև 1966 թվականը՝ աշխատել է Երևանի ակումբա-գրադարանային տեխնիկումում որպես անգլերենի ուսուցիչ։ 1966-1969 թվականներին աշխատել է Սփյուռքահայության հետ մշակութային կապի կոմիտեում որպես բաժնի վարիչ, 1969-1972 թվականներին՝ «Լույս» հրատարակչությունում սփյուռքահայ դասագրքերի խմբագրության վարիչ։ Մահացել է Երևանում։

Գ. Սիսվանի երկերի մատենագիտություն 

 Իրականացված երազ, Երևան, Հայպետհրատ, 1949, 132 էջ։ 
 Հայրենի տուն, Երևան, Հայպետհրատ, 1957, 280 էջ։

Աղբյուրներ 

20-րդ դարի արևելահայ արձակագիրներ
1918 ծնունդներ
Սիս քաղաքում ծնվածներ
1972 մահեր
Երևան քաղաքում մահացածներ
Հոկտեմբերի 13 մահեր
Հայ խմբագիրներ
Լիբանանից Հայաստան արտագաղթածներ
ԽՍՀՄ գրողների միության անդամներ
Գրական կեղծանուններով հայտնի հեղինակներ